tas-Siġġiewi Ser inkompli dan l-artiklu tiegħi ta' din is-sena minn fejn ħallejt f'dak tas-sena li għaddiet. Għażilt aktar dati importanti li niltaqgħu magħhom fl-istorja tar-raħal tas- Siġġiewi. Xi snin qabel ma l-Isqof De Mello waqqaf il-parroċċa tas-Siġġiewi fis-sena 1436, fir-raħal kien hemm biss ftit djar mifruxin f'partijiet iżolati tar-raħal li kienu Il-kappella ta' Santa Marija magħrufa 'Ta' Ċwerra', f'nofs Pjazza San Nikola jiffurmaw irħula żgħar. Fost l-ismijiet ta' dawn l-irħula żgħar hemm dawk ta' Ħal Kbir, Ħal Qdieri u Ħal Xluq. Ftit tas-snin wara t-twaqqif tal-parroċċa lejn is-sena 1530, fir-raħal kien hemm 1,500 ruħ li kienu jgħixu f'madwar 300 dar. Jista' jkun li dawn in-numri nafu bihom minħabba l-fatt li f'Malta kienu għadhom kemm waslir l-Kavallieri tal-Ordni ta' San Ġwann. Kull meta sar xi ċensiment jew xi rapport ta' Vista Pastorali, insibu li din il-popolazzjoni tar-raħal kienet baqgħet dejjem tiżdied. Fis-sena 1611 ġiet mibnija għall-ewwel darba l-knisja filjali ta' Santa Marija. Kienet ħallset għall-bini tagħha certa Lawrenza Pace. Jidher li x'aktarx li din kienet tgħix fil-Birgu u li wara l-mewt tagħha kienu ħallsu għall-bini mill-ġdid ta' din il-knisja ta' Santa Marija, il-Patrijiet Dumnikani li jmexxu l-Knisja tal-Lunzjata tal-Birgu. Irid jingħad li din il-Knisja tal-Lunzjata kienet għamlet ukoll xi żmien tintuża bħala s-sede parrokkjali tal-Birgu, peress li dik ta' San Lawrenz għamlet żmien isservi bħala l-Knisja Konventwali tal-Ordni tal- Kavallieri ta' San Ġwann. Jista' jkun li wara l-mewt ta' din il-benefattriċi Lawrenza Pace, il-patrijiet kienu gawdew minn xi beni li kienet ħalliet biex tinbena l-knisja. Dan kien fis-sena 1742. Biex setgħu jibnu din il-knisja, il-patrijiet kienu għamlu talba lill-Kavallier Despuig biex jagħtihom l-art meħtieġa għal din il-knisja. Grupp tal-Armar 6 ta' Diċembru Il-kappella ta' San Ġwann il-Battista' li tinsab fin-naħa t'isfel ta' Pjazza San Nikola, faċċata ta' dik iddedikata lil Santa Marija. Fis-sena 1730, knisja oħra f'dan ir-raħal tas-Siġġiewi li kienet ġiet mibnija mill-ġdid bħal dik ta' Santa Marija, kienet dik ta' San Ġwann l-Għammiedi. Kien ħa ħsieb dan il- bini ta' din il-knisja Fra. Antonju Cutajar li dak iż-żmien kien kappillan tal-Ubbidjenza tal-Ordni tal-Kavallieri ta' San Ġwann. Jidher li dan kien ġej minn familja benestante għall-fatt li ħa ħsieb li l-knisja tkun armata bl-isbaħ opri sagri. Fost dawn huwa ħa ħsieb iqabbad lill-artist magħruf Francesco Zahra biex jagħmel il-kwadru ta' fuq l-artal maġġur. Qegħdin naraw permezz ta' dawn id-dati u fatti importanti, ir-rabta li minn dejjem kellhom il-Kavallieri tal-Ordni tas-San Ġwann mar-raħal tas-Siġġiewi. Aktar minn dawn id-dati fil-ħarġa ta' dan il-programm tas-sena d-dieħla. Il-festa t-tajba lil kulħadd. PJAZZA SAN NIKOLA SIĠĠIEWI Grupp tal-Armar 6 ta' Diċembru